Barxudarlı

Barxudarlı — Azərbaycan Respublikasının Qazax rayonunun Barxudarlı kənd inzibati ərazi dairəsində kənd. Azərbaycanın Ermənistan ərazisindəki 4 eksklav ərazisindən biridir.

 Tarixi 
29–30 iyun 1990-cı il tarixlərində Barxudarlı kəndi Ermənistan SSR ərazisindən erməni silahlıları tərəfindən atəşə tutulmuşdur. Kənddə yerləşdirilmiş sovet qoşunları buna reaksiya verməmişdir.

Kənd 4 gün mühasirədə qaldıqdan sonra 27 aprel 1992-ci ildən Ermənistan Silahlı Qüvvələri tərəfindən işğal edilmişdir.

 Toponimikası 
"Barxudar" şəxs adından və "-lı" şəkilçisindən əmələ gəlmiş toponim hesab olunur. Barxudar (Bərxudar) Bəy Ənis XVI əsrin ikinci yarısı, XVII əsrin əvvəllərində yaşamış Azərbaycanın məşhur top tökmə ustası olmuşdur. Səfəvilər dövlətində ona "Topçubaşı" ləqəbi və vəzifəsi verilmişdir. XVII əsrin əvvəllərində Səfəvi-Osmanlı müharibələri dövründə Təbriz, İrəvan, Gəncə və başqa şəhərlərin mühafizəsində istifadə edilən iri qaladağıdan toplar Barxudarın başçılığı ilə hazırlanmışdı. Oykonim həmin hadisələrin nəticəsi kimi də meydana çıxa bilər. Bəzi tədqiqatçıların fikrincə, kəndi "barxudarlı" nəslinə mənsub ailələr saldığına görə belə adlanmışdır.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 Coğrafiyası və iqlimi 
Kənd dağətəyi ərazidədir.

 Əhalisi 
 2009-cu ilin əhalinin siyahıyaalınmasına əsasən kəndə 421 nəfər əhali yaşayır. Onlardan 203 nəfəri kişilər, 218 nəfəri qadınlardan ibarətdir.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

 Tanınmış şəxsləri 
 Hacıkərimov Şirin Qasım oğlu — Azərbaycan Respublikası Ali Soveti və Milli Məclisinin deputatı, DİN və MTN-də yüksək vəzifələrdə xidmət etmişdir, polkovnik;
 Musayev İsgəndər Musa oğlu — uzun illər kənd məktəbinin direktoru olmuşdur, riyaziyyatçı;
 Musayev Nazim İsgəndər oğlu (1947) — SSRİ İdman ustası, Rusiya Federasiyası Kurçatov AES-də məsul vəzifələrdə çalışmışdır;
 Musayev Musa İsgəndər oğlu (1955–2018) — kənd təsərrüfatı elmləri namizədi, tanınmış güləşçi, SSRİ İdman Ustası, Azərbaycan Milli Aviasiya Akademiyasının professoru, İdman kafedrasının müdiri;
 Musayeva Mənsurə İsgəndər qızı — elmlər namizədi, Azərbaycan Milli Aviasiya Akademiyasının dosenti.
 Yunusov Xanlar Həmzə oğlu — Professional məşqçi, Azərbaycan SSR - nin və SSSR -in yunan-roma üzrə çempionu. Dünya çempionu Həmzə Yunusovun məşqçisi və atası.
 Yunusov Həmzə Xanlar oğlu — Yunan-Roma güləşçisi, Alpaqut üzrə 2 qat dünya çempiyonu, MMA və Grappling üzrə beynalxalq turnirlərin qalibi.                  

İsmayilov Mahal Mahmud oğlu 1949 cu ildə Qazax rayonunun Barxudarlı kəndində anadan olmuşdur. Sərbəst güləş üzrə SSRİ idman ustasdır. Uzun müddət Böyük-Kəsik dəmir yolu stansiyasının rəisi vəzifəsində işləyib və digər qurumlarda da rəis və direktor vəzifəsində işləyib, Barxudarlı kəndinin müdafiyəsində düşmənlərə qarşı aktiv mücadilə aparmışdır.

İsmayılov Məcid Mahmud oğlu (1925–1998) — Böyük vətən müharibəsində iştirak etmiş çoxlu orden və medallarla təltif edilmişdir. Müharibədən sonra Qazax rayon icrayə komytəsində ümumi şöbə müdiri vəzifəsində işləmişdir.

 İstinadlar 

 Xarici keçidlər 

 Azərbaycan Respublikasi Qazax Rayon İcra Hakimiyyəti

Kateqoriya:Qazax rayonunun kəndləri
Kateqoriya:Eksklavlar